Diari Oficial de la Generalitat Valenciana


Sumari del DOGV 5511, del 14-05-2007 (2007/5258)

Informació publica de l'alternativa tècnica per al desplegament i execució del programa d'actuació integrada, per mitjà de gestió indirecta, del sector 2 del sòl urbanitzable residencial del Pla General d'Ordenació Urbana de Losa del Obispo (València).
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5511

Data del DOGV
:   14-05-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/5258


Data del document
:   02-04-2007

Organisme emissor
:   Xelonia, SL

Tipus de document
:   Informació Pública

La mercantil Xelonia SL, domiciliada en el carrer Colom, núm. 22, València, 2n-B, amb CIF B-97476048, ha protocol·litzat els documents mencionats més avall de l'alternativa tècnica del programa en la notaria de Mercedes Alcázar Rodríguez, amb domicili en el carrer Cardenal, 19, pta. 1, Villar del Arzobispo (València), en horari d'atenció al públic de 09.30 a 14.00 hores, de dilluns a divendres, a l'efecte de consulta.  
Així mateix, consta un exemplar de la documentació depositat en l'Ajuntament de Losa del Obispo, per a la seua consulta en horari administratiu.  
Els documents integrants de l'alternativa tècnica protocol·litzats i sotmesos a informació publica són els següents: pla parcial i projecte d'urbanització redactat sobre l'àmbit delimitat com a sector 2 del sòl urbanitzable residencial pel Pla General d'Ordenació Urbana de Losa del Obispo.  
Han sigut realitzades les publicacions legals exigides, havent-se publicat les bases generals reguladores dels procediments de programes d'actuació integrada per mitjà de la gestió indirecta de l'Ajuntament de Losa del Obispo, en el Butlletí Oficial de la Província de València número 118, de data 19 de maig de 2006, i havent sigut aprovat l'inici del procediment de concurs i les bases particulars que regiran en el concurs per a la selecció d'agent urbanitzador del programa d'actuació integrada, per mitjà de gestió indirecta del sector 2 del sòl urbanitzable residencial del Pla General d'Ordenació Urbana de Losa del Obispo, mitjançant un acord del Ple de data 18 de gener de 2007, publicades en el Butlletí Oficial de la Província de València número 31, de data 6 de febrer de 2007, i publicat l'anunci de concurs en el Diari Oficial de la Comunitat Valenciana número 5472, de 16 de març de 2007, i en el Diari Oficial de la Unió Europea el dia 17 de febrer de 2007; tot això en compliment del contingut de l'article 132.2 de la Llei Urbanística Valenciana.  
Els terminis establits per a l'aprovació definitiva són els establits pel Decret 67/2006, de 12 de maig, del Consell, Reglament d'Ordenació i Gestió Territorial i Urbanística.  
D'acord amb el que establix l'article 134 de la Llei 16/2005, Urbanística Valenciana, se sotmet a informació pública la dita alternativa tècnica, pel termini d'un mes, comptat a partir de la data de publicació del present anunci en el Diari Oficial de la Comunitat Valenciana, a l'efecte de la presentació d'al·legacions. Les dites al·legacions podran presentar-se indistintament en la notària de referència en horari de 09.30 a 14.00 hores, o bé en l'Ajuntament de Losa del Obispo en horari administratiu obert al públic.  
I perquè tinga els efectes oportuns lliure el present edicte.   
Losa del Obispo, 2 d'abril de 2007.- El representant: Eloy Cuenca Romeu.  
Informació publica de l'alternativa tècnica per al desplegament i execució del programa d'actuació integrada, per mitjà de gestió indirecta, del sector 2 del sòl urbanitzable residencial del Pla General d'Ordenació Urbana de Losa del Obispo (València). [2007/5258]Xelonia, SL